Laibach

**Laibach** (*Ляйбах*, ) — югаслаўскі (цяпер славенскі) музычны гурт, адзін з самых вядомых у стылі індастрыял.

## Гісторыя
Ансамбль афіцыйна ўтварыўся 1 чэрвеня 1980 году ў Трбоўле, прамысловым горадзе ў цэнтры Славеніі, спэцыялізаваным на здабычы вуглю. У верасьні гурт стварыў свой першы праект *«Чырвоныя раёны»* (), які кідаў выклік тагачаснай палітычнай структуры гораду. Праект быў забаронены яшчэ да адкрыцьця за «неадэкватнае выкарыстаньне сымбаляў», і гурт ня змог зьявіцца на сцэне, што выклікала пратэст прэсы. Хутка заклік у войска раскідаў сябраў гурту па ўсёй краіне, але нават у такіх умовах яны здольваюць арганізаваць выставу сваіх графічных і музычных працаў у Бялградзе, 14 чэрвеня 1981 году.

У 1982 годзе Laibach дэбютуюць у якасьці канцэртнага гурту, спачатку ў Любляне (12 студзеня), потым у Заграбе (2 красавіка) і Бялградзе (28 красавіка). Канцэрты ініцыююць узвышаную цікаўнасьць паліцыі да творчасьці гурту з прычыны выкарыстаньня мілітарысцкіх прыёмаў у імпрэзах. Больш як празь дзесяць год гэтыя запісы будуць скампанаваныя ў альбом «Ljubljana-Zagreb-Beograd» (1993), адзін зь нямногіх, дзе можна пачуць голас Томажа Хостніка, паэта і музыкі, аднаго з заснавальнікаў Laibach, які ўва многім вызначыў стыль і ідэалёгію гурту.

Пасьля канцэрту ў Заграбе 11 сьнежня 1982 Хостнік скончыў жыцьцё самагубствам (ходзяць чуткі, што ён памёр на канцэртце пасьля ўдару бутэлькай па галаве). Незадоўга да сьмерці ён напісаў верш, які стаў своеасабліваю перадсьмяротнаю запіскай, а пазьней — тэкстам песьні *«Apologija Laibach»*.

23 чэрвеня 1983 году гурт упершыню выступае з тэлевізійным інтэрвію ў тэлепраграме *«TV Tednik»*. Інтэрвію выйшла даволі правакацыйным і выклікала шырокую грамадзкую рэакцыю, што скончылася забаронаю ураду на канцэрты Ляйбах і выкарыстаньне самой назовы. У лістападзе і сьнежні таго ж году Laibach праводзіць канцэрты ў Эўропе разам з брытанцамі *Last Few Days*, дае 17 канцэртаў у 16 гарадох 8 краін Усходняй і Заходняй Эўропы. У сьнежні 1984 гурт ананімна выступіў з канцэртам у Любляне.

У 1984 годзе Laibach, разам з групаю мастакоў *Irwin* і тэатральнаю трупай *Scipion Nasice Sisters* арганізоўвае нефармальную арганізацыю «Новае славенскае мастацтва» (, **NSK**). На сёньняшні дзень найбольш значнымі чальцамі ёсьць *Laibach*, *Irwin*, *Noordung*, *Студыя новага калектывізму*, *Аддзяленьне чыстай і прыкладной філязофіі*, а таксама мноства больш дробных падразьдзяленьянў, якія зьяўляюцца і зьнікаюць праз патрэбу. NSK атрымала дастаткова вялікае разьвіцьцё ў Славеніі, нават арганізавала ўласную вітруальную дзяржаву, распрацаваўшы уласныя пашпарты, амбасады, маркі і г. д.
У красавіку 1985 году на лэйбле «Slovenian Ropot» выходзіць дэбютны дыск *Laibach*. Праз афіцыйную забарону на назоў дыск выходзіць безыменным, але з сымбалем гурту на вокладцы. У тым жа годзе, на гамбурскай незалежнай студыі*Walter Ulbricht Schallfolien* выходзіць альбом *Rekapitulacija 1980—1984*, першы, што атрымаў міжнароднае прызнаньне.

Пасьля выхаду альбому *Nova Acropola* на брытанскім незалежным лэйбле *[[Cherry Red]]*, Ляйбах падпісвае кантракт з студыяй Mute, зь якою супрацоўнічае й дасёньня. Першым альбомам на Mute стаў *[[Opus Dei (альбом)|Opus Dei]]*, выпушчаны ўвесну 1987 году, які адзначыў зрух у гучаньні гурту. У лютым 1987 году гурт дае першы афіцыйны канцэрт ў Славеніі з часоў забароны 1983 году. Выхад дальнейшых альбомаў шырокім канцэртным турам па Эўропе і Амэрыцы. 26 сьнежня 1990 году гурт упершыню дае канцэрт у сваім родным горадзе, на тэрмаэлектрастанцыі ў Трбоўле, адзначыўшы адначасова 10-годзьдзе Laibach і заснаваньне *NSK State*.

У апошнія гады гурт актыўна гастралюе па ўсім сьвеце, выступаючы на мностве фэстаў. Laibach працягвае ўдзельнічаць у тэатральных пастановах, выставах выўленчага мастацтва, стварэньні дакумэнтальных фільмаў і кніг. Музыкі жывуць і працуюць у Любляне.

23 кастрычніка 2006 году выйшаў альбом Volk (, ), дзе ўсе 14 песьняў натхнёныя нацыянальнымі гімнамі NSK і 13 дзяржаваў: Нямеччыны, ЗША, Вялікабрытаніі, Расеі, Францыі, Італіі, Гішпаніі, Ізраіля, КНР, Японіі, Югаславіі, Турцыі і Ватыкану.

У 2008 годзе выйшаў альбом LAIBACHKUNSTDERFUGE, індастрыял-рэінкарнацыя твору Баха «Мастацтва фугі». 2012 год адзначаны выхадам канцэртніку *Live at Tate Modern Monumental Retro-Avant-Garde*, зборніку *An Introduction To… Laibach * і саўндтрэку да фільму Iron Sky.

3 сакавіка 2014 быў выпушчаны альбом *Spectre*.

## Удзельнікі

Сталага складу гурт ня мае — ён зьмяняецца ў залежнасьці ад канцэртнай праграмы. «Кананічны» склад:

* *[[Томаж Хосьнік]] () — [[вакал]], ідэоляг. Памёр [[11 сьнежня]] [[1982 год]]у. Заснавальнік гурту*
* *Андрэй Люпінч — заснавальнік гурту*
* *Бінэ Зэрка — заснавальнік гурту*
* *Шрэка Байда — заснавальнік гурту*

* Мілан Фрас — вакал
* Дэян Кнэз
* Эрвін Маркошак
* Іван Новак

## Дыскаграфія

### Альбомы
* 1985 *[[Laibach (альбом)|Laibach]]* (SKUC/Ropot, CD 1995)
* 1985 *[[Rekapitulacija 1980—1984]]* (Walter Ulbricht Schallfolien, CD 1987)
* 1985 *[[Neu Konservatiw]]* (Cold Spring Records)
* 1985 *[[Nova Akropola]]* (Cherry Red, 1985/CD 1987)
* 1986 *[[The Occupied Europe Tour]]* (Side Effects Records, CD 1990)
* 1987 *[[Opus Dei (альбом)|Opus Dei]]* (Mute Records)
* 1987 *[[Slovenska Akropola]]* (Ropot, CD 1995)
* 1987 *[[Baptism (альбом Laibach)|Krst Pod Triglavom-Baptism]] * (Walter Ulbricht Schallfolien, CD Sub Rosa, 1988)
* 1988 *[[Let It Be (альбом Laibach)|Let It Be]]* (Mute Records)
* 1990 *[[Macbeth (альбом)|Macbeth]]* (Mute Records)
* 1990 *[[Sympathy for the Devil (альбом)|Sympathy for the Devil]]* (Mute Records)
* 1992 *[[Kapital]]* (Mute Records)
* 1993 *[[Ljubljana-Zagreb-Beograd]]* (The Grey Area/Mute Records)
* 1994 *[[NATO (альбом)|NATO]]* (Mute Records)
* 1996 *[[Occupied Europe Nato Tour 1994-95]]* (CD і відэакасэта) (Mute Records)
* 1996 *[[Jesus Christ Superstars]]* (The Grey Area/Mute Records)
* 1997 *[[MB December 1984]]* (Mute Records)
* 2002 *[[The John Peel Sessions]]* (Strange Fruit)
* 2003 *[[WAT]]* (Mute Records)
* 2004 *[[Anthems]]* (Mute Records, зборнік)
* 2006 *[[Volk]]* (Mute Records)
* 2007 *[[Volk Tour London CC Club 16.04.2007]]* (limited edition live album)
* 2008 *[[LAIBACHKUNSTDERFUGE]]* (Mute Records)
* 2012 *[[Monumental Retro-Avant-Garde Live at Tate Modern 14 April 2012]]* (Mute Records)
* 2012 *[[Iron Sky (саўндтрэк)|Iron Sky]]* — саўндтрэк да стужкі «Жалезнае неба (Iron Sky)» (Mute Rec., 30.04.2012, London)
* 2014 *[[Spectre]]* (Mute Records)
* 2017 *[[Also Sprach Zarathustra]]* (Mute Records)

#### Перавыданьні
* 1999 *[[Laibach (альбом)|Laibach 1999 Reissue]]* (Nika — NSK Recordings)
* 2002 *[[Nova Akropola|Nova Akropola Reissue]]* (Nika — NSK Recordings)
* 2002 *[[Rekapitulacija 1980—1984|Rekapitulacija Reissue]]* (Nika — NSK Recordings)
* 2002 *[[Neu Konservatiw|Neu Konservatiw Reissue]]* (Cold Spring Records)

#### Афіцыйныя канцэртныя магнітаальбомы
* 1983 *LAIBACH/LAST FEW DAYS* (MC)
* 1984 *DOCUMENTS OF OPRESSION* (MC)
* 1984 *VSTAJENJE V BERLIN* (MC)
* 1985 *LIFE IN HELL* (MC)
* 1985 *EIN SCHAUSPIELER* (MC)
* 1986 *DIVERGENCES/DIVISIONS* (MC)

### DVD
* 2004 *The Videos — Wat EPK* (Mute Records)
* 2004 *A Film From Slovenia — Occupied Europe Nato-Tour 1994-95* (Mute Records)
* 2006 *Divided States Of America — Laibach Live in Paris 2005* (Mute Records)

## Глядзіце таксама
* Funker Vogt

## Крыніцы

## Вонкавыя спасылкі
* Афіцыйны сайт

Катэгорыя:Славенскія індастрыял-мэтал-гурты
Катэгорыя:Славенскія постпанк-гурты
Катэгорыя:Югаслаўскія рок-гурты
Катэгорыя:Музычныя гурты, якія зьявіліся ў 1980 годзе
Катэгорыя:Музычныя квінтэты
Катэгорыя:Трбоўле